open-index/open-wikipedia-markdown huggingface dataset:
ปางขอฝน

[thumb|150px|ปางขอฝน ประทับนั่ง: [พระคันธารราษฎร์ วัดพระศรีรัตนศาสดาราม]]
[thumb|150px|ปางของฝน ประทับยืน: [พระพุทธมหาเมตตาประชาไทยไตรโลกนาถคันธารราฐอนุสรณ์]]

**ปางขอฝน** เป็นพระพุทธรูปอยู่ในพระอิริยาบถประทับนั่งขัดสมาธิ ทรงผ้าวัสสิกสาฎก (ผ้าอาบน้ำฝน) พระหัตถ์ขวายกขึ้นเป็นกิริยากวัก แบพระหัตถ์ซ้ายวางอยู่บนพระชานุ (เข่า) บางแบบวางอยู่บนพระเพลา (ตัก) ทรงผ้าวัสสิกสาฎก 

สำหรับพระอิริยาบถประทับยืน พระหัตถ์ขวายกขึ้นเป็นกิริยากวัก แสดงอาการขอฝน พระหัตถ์ซ้ายหงายรองรับน้ำฝน ซึ่งแตกต่างจากปางประทานพรซึ่งพระหัตถ์อีกข้างของพระองค์จะมิได้อยู่ในลักษณะหงายรองรับน้ำฝน แต่จะอยู่ในลักษณะปล่อยข้างกาย

## ประวัติ
ในสมัยหนึ่งนครสาวัตถี แคว้นโกศล เกิดความแห้งแล้ง ฝนฟ้าไม่ตกต้องตามฤดูกาล พืชผลได้รับความเสียหาย ประชาชนขาดแคลนน้ำอุปโภคบริโภค สระโบกขรณี (สระบัว) ภายในพระเชตวันมหาวิหารก็แห้งขอดติดก้นสระ พระพุทธเจ้า มีพระประสงค์จะอนุเคราะห์แก่มหาชน พระพุทธองค์ทรงผ้าวัสสิกสาฎก (ผ้าอาบน้ำฝน) แล้วเสด็จไปประทับ ณ บันไดสระ ยกพระหัตถ์ขวาขึ้นกวักเรียกฝน พระหัตถ์ซ้ายรองรับน้ำฝน ทันใดนั้นบังเกิดมหาเมฆตั้งเค้าขึ้นพร้อมกัน ในทุกทิศานุทิศ ด้วยพุทธานุภาพและพระมหากรุณาต่อสรรพสัตว์ทั้งหลาย ฝนได้ตกลงมาเป็นอัศจรรย์

## ความเชื่อและคตินิยม
* เป็นพระพุทธรูปประจำเดือนห้า
* เป็นพระพุทธรูปประจำพระราชพิธีพิรุณศาสตร์ พระราชพิธีพืชมงคลจรดพระนังคัลแรกนาขวัญ

## อ้างอิง

* สมเด็จพระเจ้าบรมวงศ์เธอ กรมพระยาดำรงราชานุภาพ. **[[ตำนานพุทธเจดีย์]]**. ธนบุรี  :  ศิลปาบรรณาคาร โรงพิมพ์รุ่งวัฒนา,  2513.
* เรื่องพระพุทธรูปปางต่างๆ หลวงบริบาลบุรีรัตน์ และนายเกษมบุญศรี (พระบาทสมเด็จพระเจ้าอยู่หัวพระกรุณาโปรดเกล้าฯ ให้พิมพ์ขึ้นเพื่อพระราชทานในงานพระราชกุศลราชคฤหมงคลขึ้นพระตำหนักจิตรลดารโหฐาน เมื่อวันที่ 31 ตุลาคม พ.ศ. 2500)
* สกุลศิลปพระพุทธรูปในประเทศไทย อาจารย์จิตร บัวบุศย์
* ศิลปในประเทศไทย ศาสตราจารย์ หม่อมเจ้าสุภัทรดิศ ดิสกุล

 

ขอฝน
ปางปลงกรรมฐาน

**[[ปางปลงกรรมฐาน]]** เป็นอิริยาบถประทับยืนของพระพุทธรูป โดยพระหัตถ์ซ้ายทรงธารมะกร (ไม้เท้า) ยื่นพระหัตถ์ขวาออกไปข้างหน้า ทอดพระเนตรลงเบื้องต่ำ เป็นกิริยาชักผ้าบังสุกุล บางแบบพระหัตถ์ซ้ายห้อยลงทาบที่พระเพลา (ตัก)  หรือเรียกอีกอย่างว่า**ปางชักผ้าบังสุกุล**

## ประวัติ
ครั้งหนึ่งพระพุทธเจ้า มีพระประสงค์จะนำผ้าขาวที่ห่อศพมาซักย้อมเป็นผ้าสังฆาฏิ จึงเสด็จไปพิจารณาปฏิกูลสัญญา แล้วทรงชักผ้าบังสุกุลและนำมาซักตากให้หมดกลิ่นซากศพ แล้วเย็บเป็นจีวร ในพุทธประวัติเล่าว่าท้าวสักกเทวราชเสด็จลงมาช่วยทำจีวร ตักแต่ซัก ตาก และเย็บเสร็จภายในคืนเดียว ผ้าจีวรผืนนี้พระพุทธองค์ทรงนำมาทำผ้าสังฆาฏิ ภายหลังได้ประทานผ้าผืนนี้แก่พระมหากัสสปะ ผู้เป็นเอตทัคคะด้านถือธุดงค์

## ความเชื่อและคตินิยม
* เป็นพระพุทธรูปประจำเดือนอ้าย
* เป็นพระพุทธรูปประจำรัชกาลสมเด็จพระเพทราชา

## อ้างอิง

* สมเด็จพระเจ้าบรมวงศ์เธอ กรมพระยาดำรงราชานุภาพ. **[[ตำนานพุทธเจดีย์]]**. ธนบุรี  :  โรงพิมพ์รุ่งวัฒนา,  2513.
* เรื่องพระพุทธรูปปางต่างๆ หลวงบริบาลบุรีรัตน์ และนายเกษมบุญศรี (พระบาทสมเด็จพระเจ้าอยู่หัวพระกรุณาโปรดเกล้าฯ ให้พิมพ์ขึ้นเพื่อพระราชทานในงานพระราชกุศลราชคฤหมงคลขึ้นพระตำหนักจิตรลดารโหฐาน เมื่อวันที่ 31 ตุลาคม พ.ศ. 2500)
* สกุลศิลปพระพุทธรูปในประเทศไทย อาจารย์จิตร บัวบุศย์
* ศิลปในประเทศไทย ศาสตราจารย์ หม่อมเจ้าสุภัทรดิศ ดิสกุล

 

หมวดหมู่:ปางพระพุทธรูป
ปางอธิษฐานเพศบรรพชิต

**ปางอธิษฐานเพศบรรพชิต** เป็นพระพุทธรูปอยู่ในอิริยาบถประทับนั่งขัดสมาธิ พระหัตถ์ซ้ายหงายบนพระเพลา (ตัก) พระหัตถ์ขวายกขึ้น ตั้งฝ่าพระหัตถ์เสมอพระอุระ (อก) เบนฝ่าพระหัตถ์ไปทางซ้าย อันเป็นกิริยาสำรวมจิตอธิษฐานเพศบรรพชิต

## ประวัติ
เมื่อพระโพธิสัตว์เจ้าชายสิทธัตถะเสด็จออกพ้นเขตกรุงกบิลพัสดุ์จนมาถึงฝั่งแม่น้ำอโนมา จึงเสด็จลงจากหลังม้า ประทับเหนือหาดทรายริมฝั่งแม่น้ำ รับสั่งแก่นายฉันนะว่า พระองค์จักบรรพชาถือเพศเป็นบรรพชิต ณ ที่นี้ ให้นำเครื่องประดับและม้ากัณฐกะกลับพระนคร เจ้าชายสิทธัตถะทรงตั้งพระทัยว่า เมื่อได้ตรัสรู้เป็นพระสัมมาสัมพุทธเจ้าแล้ว จะเสด็จกลับมาเทศนาโปรดพระประยูรญาติ

## ความเชื่อและคตินิยม
* เป็นพระพุทธรูปประจำปีเถาะ

## อ้างอิง

* สมเด็จพระเจ้าบรมวงศ์เธอ กรมพระยาดำรงราชานุภาพ. **[[ตำนานพุทธเจดีย์]]**. ธนบุรี  :  โรงพิมพ์รุ่งวัฒนา,  2513.
* เรื่องพระพุทธรูปปางต่างๆ หลวงบริบาลบุรีรัตน์ และนายเกษมบุญศรี (พระบาทสมเด็จพระเจ้าอยู่หัวพระกรุณาโปรดเกล้าฯ ให้พิมพ์ขึ้นเพื่อพระราชทานในงานพระราชกุศลราชคฤหมงคลขึ้นพระตำหนักจิตรลดารโหฐาน เมื่อวันที่ 31 ตุลาคม พ.ศ. 2500)
* สกุลศิลปพระพุทธรูปในประเทศไทย อาจารย์จิตร บัวบุศย์
* ศิลปในประเทศไทย ศาสตราจารย์ หม่อมเจ้าสุภัทรดิศ ดิสกุล

 

หมวดหมู่:ปางพระพุทธรูป
ภาษาระบบโครงสร้างพื้นฐานภาษาร่วม

**ภาษาระบบโครงสร้างพื้นฐานภาษาร่วม** () เป็นภาษาโปรแกรม ที่พัฒนาตามหลักการโครงสร้างพื้นฐานภาษาร่วม ภาษาส่วนใหญ่เหล่านี้จะคอมไพล์ไปเป็น Common Intermediate Language (CIL) ซึ่งจะสามารถทำงานได้บนรันไทม์ภาษาร่วม ซึ่งมีให้ใช้ใน ดอตเน็ตเฟรมเวิร์ก ดอตเน็ต และโมโน บางภาษาเหล่านี้อาจจำเป็นต้องใช้ Dynamic Language Runtime (DLR) ร่วมด้วย

## ภาษาระบบโครงสร้างพื้นฐานภาษาร่วมตัวหลัก ๆ
### ภาษาปัจจุบัน
* **Ada for .Net**: ภาษา Ada สนับสนุนรูปแบบการเขียนโปรแกรมที่หลากหลาย (multi-paradigm) โฟกัสที่ความปลอดภัยของโค้ด การดูแลรักษาได้ และความถูกต้อง
* **[[ภาษาซีชาร์ป|C#]]** เป็นภาษาระบบโครงสร้างพื้นฐานภาษาร่วมที่แพร่หลายที่สุด 
* **C++/CLI** เป็นเวอร์ชันหนึ่งของภาษาซีพลัสพลัส 
* **ClojureCLR** เป็นการพอร์ตภาษา Clojure ไปยังโครงสร้างพื้นฐานภาษาร่วม, เป็นส่วนหนึ่งของโครงการ Clojure
* **[[Component Pascal]]** เป็นสำเนียงหนึ่งของภาษา Oberon
* **[[Eiffel (programming language)|Eiffel]]** เป็นภาษาโปรแกรมเชิงวัตถุล้วน ๆ ที่โฟกัสตรงคุณภาพของซอฟต์แวร์ และมีคุณสมบัติออกแบบด้วยสัญญา ()
* **[[ภาษาเอฟชาร์ป|F#]]** เป็นภาษาที่สนับสนุนรูปแบบการเขียนโปรแกรมที่หลากหลาย  สามารถใช้งานกับ OCaml ได้
* **[[ภาษาเอฟสตาร์|F*]]**: ภาษาเอฟสตาร์นั้นมีพื้นฐานมาจากภาษาเอฟชาร์ป
* **[[IronPython]]** เป็นภาษาระบบโครงสร้างพื้นฐานภาษาร่วมของภาษาไพทอน
* **[[IronScheme]]**
* **[[Oxygene]]**
* **[[PascalABC.NET]]**
* **[[PeachPie]]** เป็นคอมไพเลอร์จากภาษาพีเฮชพีไปยังดอตเน็ตเฟรมเวิร์กและดอตเน็ต
* **[[PowerBuilder]]**
* **[[RemObjects Mercury (programming language)|RemObjects Mercury]]**
* **[[Microsoft Small Basic|Small Basic]]**
* **[[Silverfrost FTN95]]**
* **[[Swift_(programming_language)|Swift]]**
* **[[Synergy DBL]] .NET**
* **[[Unify Corporation|Team Developer]]**
* **[[วิชวลเบสิกดอตเน็ต|VB.NET]]**
* **Visual COBOL**
* **[[PowerShell]]**
* **[[XSharp]]** มีพื้นฐานมาจากภาษา xBase 

### ภาษาที่ถูกทิ้งร้างแล้ว
***[[A Sharp (.NET)|A#]]**
***[[Axum (programming language)|Axum]]**
***[[Boo (programming language)|Boo]]** เป็นภาษาที่ได้แรงบันดาลใจมาจากภาษาไพทอน
***[[Cobra (programming language)|Cobra]]**
***[[Fantom (programming language)|Fantom]]**
***[[GrGen]].NET**
***[[IronRuby]]**
* **[[J Sharp|J#]]** เป็นภาษาจาวาที่รองรับโครงสร้างพื้นฐานภาษาร่วม ถูกทิ้งร้างตั้งแต่ปี พ.ศ. 2558
* **[[JScript .NET]]**
* **[[Managed JScript]]**
* **[[Managed Extensions for C++]]**
* **[[Niecza]]**
* **[[Nemerle]]** เป็นภาษาที่สนับสนุนรูปแบบการเขียนโปรแกรมที่หลากหลาย เช่นเดียวกับ C#, OCaml และ Lisp
* **[[Phalanger]]** เป็นการสร้างภาษาพีเฮชพีที่มีส่วนขยายสำหรับASP.NET ตอนหลังพัฒนาต่อไปเป็น PeachPie
* **[[UnityScript]]** เป็นภาษาคล้ายภาษาจาวาสคริปต์ไว้ใช้กับเอนจิ้นเกมยูนิตี้ ภาษานี้ถูกทิ้งร้างเนื่องจากเอนจิ้นยูนิตี้เปลี่ยนไปใช้ภาษาซีชาร์ป

## อ้างอิง

## ดูเพิ่ม
* ดอตเน็ตเฟรมเวิร์ก

หมวดหมู่:ดอตเน็ตเฟรมเวิร์ก
หมวดหมู่:ภาษาระบบโครงสร้างพื้นฐานภาษาร่วม
96

**96** (**เก้าสิบหก**) เป็นจำนวนธรรมชาติที่อยู่ถัดจาก 95 (เก้าสิบห้า) และอยู่ก่อนหน้า 97 (เก้าสิบเจ็ด)

## คำเติมนำหน้า
* ภาษากรีก - 
* ภาษาละติน - 

## ความหมาย
* 96 เป็นเลขอะตอมของ คูเรียม

## ในทางคณิตศาสตร์

หมวดหมู่:จำนวนเต็ม
ปางปฐมบัญญัติ

**ปางปฐมบัญญัติ** เป็นพระพุทธรูปอยู่ในอิริยาบถประทับนั่งขัดสมาธิ ยกฝ่าพระหัตถ์ทั้งสองข้างตะแคงยื่นออกไปข้างหน้า

## ประวัติ
ในสมัยที่พระพุทธเจ้าทรงประทับอยู่ที่นครเวสาลี สุทินกลันทบุตรได้ฟังพระธรรมเทศนาจากพระพุทธเจ้า บังเกิดความเลื่อมใสจึงทูลขอบรรพชาอุปสมบท แต่พระพุทธองค์ไม่ทรงประทานให้เพราะจะต้องขออนุญาตจากมารดาบิดาเสียก่อน สุทินจึงกลับไปที่บ้านไปขออนุญาตจากมารดาบิดาให้บรรพชาอุปสมบทแต่มารดาบิดามิยินยอมให้เพราะสุทินเป็นบุตรชายเพียงคนเดียวที่จะต้องมาดูแลสมบัติของตระกูล แม้จะอ้อนวอน 3 ครั้งก็ไม่ยินยอมเช่นกัน สุทินจึงนอนลงกับพื้นอดอาหารเป็นเวลา 7 วัน มารดาบิดาได้อ้อนวอนให้ล้มความตั้งใจแต่กลับไม่ยอม พวกเพื่อน ๆ มาอ้อนวอนแล้วก็ไม่ยอมอีก พวกเพื่อน ๆจึงอ้อนวอนมารดาบิดาของสุทินยินยอมให้สุทินอุปสมบทโดบให้เหตุผลว่า ถ้าสุทินไม่ได้บวชก็จะต้องตายเป็นแน่แท้ แต่ถ้ายินยอมให้สุทินอุปสมบทแล้วเกิดไม่ยินดีในพรหมจรรย์ก็จะลาสิกขาบทออกมาเอง  มารดาบิดาจึงยินยอมในที่สุด สุทินก็ดีใจจึงลุกขึ้นจากพื้น อาบน้ำและทานอาหาร จากนั้นก็ไปเข้าเฝ้าทูลขอบรรพชาอุปสมบทจากพระพุทธองค์ เมื่อบวชแล้วจึงประพฤติปฏิบัติอย่างเคร่งครัดอยู่ที่วัชชีคาม 

ต่อมาบิดามารดาต้องการให้พระสุทินลาสิกขาออกมาเพื่อดูแลสมบัติของตระกูล พระสุทินยังยินดีในพรหมจรรย์ บิดามารดาจึงออกอุบายต่าง ๆเ พื่อให้พระสุทินลาสิกขาออกมา เช่น เอาทรัพย์สมบัติมาล่อ นำภรรยาเก่ามาแต่งตัวสวย ๆ ให้พระสุทินเกิดหลงใหลแต่ไม่สำเร็จ ต่อมามารดาพระสุทินได้รอให้ภรรยาเก่าของพระสุทินมีระดู (ประจำเดือน) ซึ่งกำหนดจะมีบุตร จึงพางนางไปหาพระสุทินที่ป่ามหาวัน นิมนต์ให้ลาสิกขาแต่พระสุทินก็ไม่ยินยอมอีก  มารดาจึงขอพืชพันธุ์ไว้สืบสกุลเพราะหากไม่มีผู้สืบสกุล ทรัพย์สินทั้งหมดจะถูกยึดตามธรรมเนียมของแคว้นวัชชี พระสุทินจึงคิดว่าพอทำได้เพราะไม่มีการบทบัญญัติสิกขาห้ามเสพเมถุน จึงได้ร่วมประเวณีกับภรรยาเก่าตามคำขอร้องและได้บุตรชายคนหนึ่งเรียกว่า เจ้าพืช ภรรยาของพระสุทินจึงถูกเรียกว่า มารดาของเจ้าพืช  ต่อมาในภายหลังทั้งสองมารดาลูกก็ได้ออกบวชจนบรรลุเป็นพระอรหันต์ 

ต่อมาพระสุทินเกิดรู้สึกไม่สบายใจจึงเล่าความจริงให้ภิกษุทั้งหลายทราบ ภิกษุทั้งหลายก็ติเตียนพระสุทินและนำความกราบทูลแก่พระพุทธองค์  เมื่อความทราบถึงพระพุทธองค์ จึงทรงเรียกประชุมสงฆ์ ทรงไต่สวนกับพระสุทิน พระสุทินก็ยอมรับ พระพุทธองค์ก็ทรงติเตียนพระสุทินเป็นอย่างมาก(ทรงเรียกพระสุทินอย่างแรงด้วยคำว่า โมฆะบุรุษ) ที่ทำกรรมที่ไม่สมควรอย่างยิ่งแก่สมณะ จึงทรงบัญญัติสิกขาบทว่า "ภิกษุเสพเมถุนต้องอาบัติปาราชิกคือขาดจากความเป็นภิกษุทันที" นับเป็นปฐมบัญญัติ คือ ข้อแรกในพระวินัยของพระภิกษุ การประพฤติของพระสุทินสมัยนั้นถือว่ายังไม่ขาดจากความเป็นภิกษุ พระพุทธองค์ไม่ทรงเอาผิด เพราะยังมิได้มีสิกขาบทห้ามไว้ แต่ทรงเอาไว้เป็นอาทิกัมมิกะซึ่งหมายถึง ผู้ก่อเป็นเหตุทำให้บัญญัติสิกขาบท เป็นตัวอย่างไว้เพื่อไม่ให้เป็นเยี่ยงอย่าง แต่ถ้าภิกษุใดทำเช่นนี้อีก ถือว่าปาราชิก ขาดจากความเป็นภิกษุทันที

## ความเชื่อและคตินิยม
* เป็นพระพุทธรูปประจำปีวอก

## อ้างอิง

* สมเด็จพระเจ้าบรมวงศ์เธอ กรมพระยาดำรงราชานุภาพ. **[[ตำนานพุทธเจดีย์]]**. ธนบุรี  :  โรงพิมพ์รุ่งวัฒนา,  2513.
* เรื่องพระพุทธรูปปางต่างๆ หลวงบริบาลบุรีรัตน์ และนายเกษมบุญศรี (พระบาทสมเด็จพระเจ้าอยู่หัวพระกรุณาโปรดเกล้าฯ ให้พิมพ์ขึ้นเพื่อพระราชทานในงานพระราชกุศลราชคฤหมงคลขึ้นพระตำหนักจิตรลดารโหฐาน เมื่อวันที่ 31 ตุลาคม พ.ศ. 2500)
* สกุลศิลปพระพุทธรูปในประเทศไทย อาจารย์จิตร บัวบุศย์
* ศิลปในประเทศไทย ศาสตราจารย์ หม่อมเจ้าสุภัทรดิศ ดิสกุล

 

หมวดหมู่:ปางพระพุทธรูป
ม้านิลมังกร

**ม้านิลมังกร** สัตว์ประหลาดในวรรณคดีไทยเรื่องพระอภัยมณี ตามจินตนาการของสุนทรภู่ เป็นพาหนะของสุดสาคร โดยสุนทรภู่ได้รจนาถึงลักษณะของม้านิลมังกรไว้ว่า



พระนักสิทธิ์พิศดูเป็นครู่พักหัวร่อคักรูปร่างมันช่างขัน


เมื่อตัวเดียวเจียวกลายเป็นหลายพันธุ์กำลังมันมากนักเหมือนยักษ์มาร



กินคนผู้ปูปลาหญ้าใบไม้มันทำได้หลายเล่ห์อ้ายเดรฉาน



เขี้ยวเป็นเพชรเกล็ดเป็นนิลลิ้นเป็นปานถึงเอาขวานฟันฟาดไม่ขาดรอน


เจ้าได้ม้าพาหนะตัวนี้ไว้จะพ้นภัยภิญโญสโมสร


ให้ชื่อว่าม้านิลมังกรจงถาวรพูนสวัสดิ์แก่นัดดา



โดยที่สุนทรภู่แต่งให้ม้านิลมังกร ปรากฏตัวครั้งแรกที่ชายหาด เกาะแก้วพิสดาร และสุดสาครไปพบเข้า  เป็นสัตว์ดุร้าย มีอิทธิฤทธิ์ปาฏิหาริย์ต่าง ๆ สุนทรภู่ได้ให้รายละเอียดความเป็นมาของสัตว์ประหลาดนี้ โดยแต่งให้พระโยคีหรือพระฤๅษีแห่งเกาะแก้วพิสดาร ได้รับฟังคำบอกเล่าของสุดสาครแล้วเพ่งดูทางใน จึงรู้ถึงที่มาของสัตว์ประหลาดนี้ ว่า

พระทรงศีลยินสุดสาครบอก          นึกไม่ออกอะไรกัดหรือมัจฉา

จึงเล็งญาณฌานชิดด้วยฤทธา         ก็รู้ว่าม้ามังกรสมจรกัน

ครั้นลูกมีศีรษะมันเหมือนพ่อ            ตัวตีนต่อจะเหมือนแม่ช่างแปรผัน

หางเป็นนาคมาข้างพ่อมันต่อพันธุ์    พระนักธรรม์แจ้งกระจ่างด้วยทางฌาน

จึงนึกว่าม้านี้มันมีฤทธิ์                     จำจะคิดจับไว้ให้พระหลาน

ได้ตามติดบิตุรงค์พบวงศ์วาน           สิทธาจารย์ดีใจจึงไขความ

ม้าตัวนี้ดีจ้านเจียวหลานเอ๋ย             เป็นกะเทยเขี้ยวเพชรไม่เข็ดขาม

จับไว้ขี่มีสง่ากล้าสงคราม                 จะได้ตามบิตุเรศไปเขตคัน

กล่าวคือ สัตว์ประหลาดนี้เป็นลูกผสม เกิดจากการผสมพันธุ์ระหว่างม้า (แม่) กับมังกร (พ่อ) ลูกที่ออกมาเป็นครึ่งม้าครึ่งมังกร ส่วนหัวเป็นมังกรเหมือนพ่อ ส่วนตัวจนถึงขาเป็นม้าเหมือนแม่ มีหางนาค และเป็นกะเทย (สุนทรภู่น่าจะได้ความคิดมาจากการผสมข้ามพันธุ์ม้ากับลา ทำให้ได้ลูกออกมาเป็นล่อ ซึ่งจะไม่สามารถสืบพันธุ์ต่อได้)

พระโยคีได้สอนมนต์ให้สุดสาครใช้กำราบม้ามังกร รวมทั้งให้ไม้เท้าวิเศษของตนไปใช้ต่อสู้กับม้ามังกรด้วย ในที่สุด ม้านิลมังกร ก็ถูกปราบจนเชื่องกลายเป็นสัตว์พาหนะของสุดสาคร และเป็นสัตว์เลี้ยงที่ซื่อสัตย์ภักดีต่อนาย จากการมาช่วยสุดสาครที่ตกหน้าผาจากการทำร้ายของชีเปลือย

ลักษณะของม้านิลมังกร  ตัวเป็นม้าหัวเป็นมังกร หางเหมือนนาค ลำตัวเป็นเกล็ดสีดำแวววาว เหมือนดั่งชื่อ กินอาหารได้หลายอย่าง สันนิษฐานว่า สุนทรภู่จินตนาการมาจากกิเลนของจีน ในวรรณคดีของจีนเรื่องต่าง ๆ ที่เข้าสู่ประเทศไทยแล้วในเวลานั้น เช่น ไซ่ฮั่น เพราะไม่ปรากฏสัตว์ลักษณะเช่นนี้ในความเชื่อหรือวรรณคดีเรื่องใดของไทยมาก่อน

ปัจจุบัน ม้านิลมังกรใช้เป็นทั้งสัญลักษณ์และฉายาของสโมสรระยองเอฟซี สโมสรฟุตบอลในระดับไทยลีกดิวิชัน 1

## อ้างอิง
* ม้านิลมังกร (พระอภัยมณี)

หมวดหมู่:ตัวละครในพระอภัยมณี
หมวดหมู่:สัตว์ในวรรณคดีไทย
เขาอากองกากัว

**อากองกากัว** () ตั้งอยู่ในประเทศอาร์เจนตินา เป็นยอดเขาที่ตั้งอยู่บนเทือกเขาแอนดีสที่มีแนวยาวที่สุดในโลก ใกล้เขตติดต่อพรมแดนประเทศชิลี มีความสูง 6,959 เมตร ซึ่งเป็นยอดเขาที่สูงที่สุดในทวีปอเมริกาใต้และเคยเป็นแหล่งที่อยู่ของชนเผ่าต่าง ๆ แล้ว ยังมีเมืองลอยฟ้าอันเป็นโบราณสถานสำคัญอีกด้วย

คนไทยที่สามารถพิชิตยอดเขาอากองกากัวสำเร็จเป็นคนแรกคือ วิทิตนันท์ โรจนพานิช ส่วนหญิงไทยที่สามารถพิชิตยอดเขาอากองกากัวสำเร็จเป็นคนแรกคือ นภัสพร ชำนาญสิทธิ์ ซึ่งสามารถพิชิตยอดเขาได้เมื่อวันที่ 10 ธันวาคม พ.ศ. 2560

## ดูเพิ่ม
* เขาโอโฆสเดลซาลาโด

## อ้างอิง

อากองกากัว
หมวดหมู่:เซเวนซัมมิตส์
หมวดหมู่:ภูเขาในประเทศอาร์เจนตินา
หมวดหมู่:จุดสูงสุดของประเทศ
ผีตาโบ๋

**ผีตาโบ๋** คือ ผีที่มีลักษณะเป็นหัวกะโหลก ไม่มีลูกตา หรือผลุบหายเข้าไปในเบ้าตา เคยนำมาสร้างเป็นภาพยนตร์มาก่อน ซึ่งในขณะนั้น นำแสดงโดยพอเจตน์ แก่นเพชร และเนาวรัตน์ ยุกตะนันท์ กำกับการแสดงโดยเสน่ห์ โกมารชุน

หมวดหมู่:ผีไทย
นั่งร้าน

thumb|นั่งร้าน รอบตัวอาคาร สำหรับในงานก่อสร้าง

**นั่งร้าน** เป็นโครงสร้างชั่วคราวใช้ในงานก่อสร้างและซ่อมแซม ใช้สำหรับให้ช่างก่อสร้างปีนขึ้นไปที่สูง และเหยียบขึ้นไปเพื่อทำงาน รวมถึงใช้ในการวางสิ่งของที่จำเป็น และเมื่อก่อสร้าง ซ่อมแซมงานเสร็จ จะเก็บนั่งร้านออกทันที ไม่มีการเก็บนั่งร้านไว้
วัสดุที่ใช้ทำนั่งร้านมีความหลากหลายขึ้นอยู่กับสภาพแวดล้อมและงบประมาณ โดยนั่งร้านที่นิยมใช้จะสร้างจากเหล็กท่อ และมีแผ่นไม้วางพาดสำหรับวางยืน ในขณะที่บางท้องที่อาจมีการใช้ไม้ไผ่ได้

ประเภทของนั่งร้านที่ใช้โดยทั่วไป แบ่งออกเป็น 6 ประเภท
# นั่งร้านไม้ไผ่
# นั่งร้านเสาเรียงเดี่ยว
# นั่งร้านเสาเรียงคู่
# นั่งร้านแบบใช้ท่อเหล็ก
# นั่งร้านแบบแขวน
# นั่งร้านชนิดเคลื่อนที่ได้

นั่งร้านแต่ละประเภทย่อมมีความเหมาะสมในการใช้งานเฉพาะอย่างตามสภาพการก่อสร้าง ผู้ใช้งานจะต้องเลือกประเภทให้เหมาะสมกับแต่ละงาน เพื่อความปลอดภัยในการใช้นั่งร้านควรพิจารณาดังนี้
# สภาพสถานที่ และความเหมาะสมกับสถานที่
# น้ำหนักบรรทุกที่ใช้งาน
# ความประหยัด
# ความสะดวกในการติดตั้ง และรื้อถอน

## มาตรฐานบังคับกระทรวงมหาดไทย
ประกาศกระทรวงมหาดไทยฉบับนี้ ได้กำหนดสาระในเรื่อง การออกแบบนั่งร้าน การสร้างนั่งร้าน การใช้นั่งร้านตามมาตรฐานการคุ้มครองความปลอดภัย มาตรฐานเกี่ยวกับอุปกรณ์คุ้มครองความปลอดภัย โดยมีสาระสำคัญดังนี้
 
การทำงานสูงเกิน 2 เมตรขึ้นไป ต้องสร้างนั่งร้าน 
กรณีไม่ปฏิบัติตามข้อกำหนดแบบ นั่งร้านมาตรฐาน ต้องจัดให้มีวิศวกรเป็น ผู้ออกแบบ และกำหนด รายละเอียดนั่งร้าน 
กรณีที่มีการใช้ลิฟท์ขนส่งวัสดุชั่วคราว ห้ามยึดโยงหอลิฟท์กับนั่งร้าน และต้องป้องกัน การกระแทกนั่งร้านระหว่างขนวัสดุขึ้น-ลง 
พื้นนั่งร้านต้องมีความกว้างไม่น้อยกว่า 35 เซนติเมตร 
ต้องทำราวกันตกสูงจากพื้นนั่งร้าน 0.90-1.10 เมตร โดยรอบๆ นอกนั่งร้าน 
ต้องจัดทำบันไดเพื่อใช้ขึ้น-ลงในนั่งร้าน 
ต้องจัดผ้าใบหรือวัสดุอื่นปิดคลุมโดยรอบๆ นอกนั่งร้าน 
ต้องมีแผงไม้หรือผ้าใบปิดคลุมส่วนที่กำหนดเป็นช่องทางเดินใต้นั่งร้าน 
กรณีมีการทำงานหลายๆ ชั้นพร้อมกัน ต้องจัดสิ่งป้องกันอันตรายต่อผู้ที่ทำงาน ในขั้นถัดลงไป 
กรณีพื้นนั่งร้านลื่นหรือมีพายุฝน ห้ามลูกจ้างทำงานบนนั่งร้าน 
กรณีติดตั้งนั่งร้านใกล้สายไฟที่ไม่มีฉนวนหุ้ม หรืออุปกรณ์ไฟฟ้า ต้องให้ดำเนินการ จัดให้มีการหุ้มฉนวนที่เหมาะสม 
ต้องจัดอุปกรณ์คุ้มครองความปลอดภัยส่วนบุคคลให้ลูกจ้างสวมใส่ตามประเภท ของงานตลอดเวลาการทำงาน

## การแบ่งโหลดน้ำหนักคำนวณ
การแบ่งโหลดของน้ำหนักคำนวณ
* ต้องออกแบบคานและแปรเหล็กเพื่อรองรับไม้แบบและLive load ต่างๆสำหรับการเทคอนกรีตครับ 
* ถ่ายLoad ลงขานั่งร้าน ใช้หลักการเดียวกับดีไซด์เสาเหล็กครับ 
* ให้ใช้แคทตาล็อก จากทางซัพพรายเออร์ของนั่งร้านเป็นหลักเพื่อเช็คดูว่า นั่งร้านสามารถรับน้ำหนักได้เท่าไรต่อขา 
* ออกแบบ Cap Lock ระหว่างนั่งร้าน 
* อย่าลืมเผื่อ Live Load 
* อย่าลืมคำนวณความชะลูดของนั่งร้าน เช่นต่อนั่งร้านสูง 10 เมตรขึ้นไป 
* รวบรวมLoad ทั้งหมดที่จะเกิดขึ้น เช่น น้ำหนักนั่งร้าน+น้ำหนักคอนกรีต+น้ำหนักคนงาน+น้ำหนักเครื่องจักร แล้วนำมาใช้ประกอบการออกแบบพื้นที่จะรองรับชุดนั่งร้าน เช่น จะเทพื้นยื่นที่ชั้น 3 แต่ต้องตั้งนั่งร้านจากชั้น1เพื่อขึ้นไปรองรับพื้นยื่น จึงต้องดีไซด์พื้นชั้น 1 เผื่อการก่อสร้างเพื่อให้สามารถรองรับการทำงานในส่วนนี้ได้

## อ้างอิง

## ดูเพิ่ม
* ค้ำยัน
* นั่งร้านสีฝุ่น

## แหล่งข้อมูลอื่น
*  Advances in Mechanics of Structures and Materials by Yew-Chaye Loo, Sanaul H Chowdhury, Sam Fragomeni

abbtool.com

scaffoldthai.com/th/articles

thatchaiwoodtech.com 

https://www.kohinter.com/นั่งร้านjis-และอุปกรณ์ราคาโรงงาน ผลทดสอบนั่งร้านมาตรฐาน
หมวดหมู่:การก่อสร้าง
โรงเรียนเทศบาล 4 (บ้านเชียงราย)

**โรงเรียนเทศบาล 4 (บ้านเชียงราย)** เป็นโรงเรียนตั้งอยู่ที่จังหวัดลำปาง

## ประวัติ
*โรงเรียนเทศบาล 4 (บ้านเชียงราย) ตั้งขึ้นเมื่อ พ.ศ. 2470 เปิดทำการสอนที่วัดเชียงราย ศูนย์กลางของชาวเชียงราย ที่อพยพมาตั้งถิ่นฐานกลายเป็นชุมชนบ้านเชียงราย เมื่อสมัยสร้างบ้านแปงเมืองตรงกับรัชกาลที่ 1 ซึ่งเป็นที่มาของวงเล็บ (บ้านเชียงราย) ท้ายชื่อโรงเรียนเทศบาล 4  เดิมเปิดทำการเรียนการสอนตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 4 
*ต่อมาในปี พ.ศ. 2484 กระทรวงธรรมการได้โอนโรงเรียนให้เทศบาลนครลำปางรับดำเนินการเปิดสอน ขุนอุทานคดี นายกเทศมนตรีเมืองลำปางในขณะนั้น ได้ทำการย้ายโรงเรียนออกจากวัดเชียงรายมาตั้งอยู่ในที่ปัจจุบันนี้ โดยสร้างอาคารเรียนขึ้น 1 หลัง โรงอาหาร 1 หลัง ในที่ดินเนื้อที่ 6 ไร่ 86 ตารางวา โฉนดที่ดินเลขที่ 2986  สิ้นเงินค่าก่อสร้างในสมัยนั้นประมาณ 10,000 บาทเศษ และซื้อที่ดินเพิ่มเติมอีก 1 แปลง เนื้อที่ 7 ไร่ 23 ตารางวา โฉนดเลขที่ 3000 จากขุนหลวงศรีสมรรถการ รวมเนื้อที่ทั้งสิ้น 13 ไร่ 1 งาน 9 ตารางวา 
*หลังจากที่สงครามมหาเอเชียบูรพาสงบ ทางเทศบาลได้โอนโรงเรียนให้กระทรวงศึกษาธิการเปิดทำการสอน อีกเป็นเวลาหลายปี 
*จนถึงวันที่ 1 เมษายน พ.ศ. 2506 กระทรวงศึกษาธิการได้โอนโรงเรียนกลับมาให้เทศบาลเมืองลำปางรับไปดำเนินการ และทางโรงเรียนก็ได้ขยายการศึกษาเปิดทำการสอนถึงชั้นประถมศึกษาปีที่ 7
*พ.ศ. 2513 ทางเทศบาลได้งบประมาณจากทางกระทรวงมหาดไทย เป็นเงินจำนวน 1,250,000 บาท สร้างอาคารเรียนหลังใหม่ เป็นอาคารคอนกรีตเสริมเหล็ก 3 ชั้น 18 ห้องเรียน และเทศบาลได้อนุมัติเงินอีก 163,500 บาท สร้างโรงฝึกงาน 1 หลัง และบ้านพักครูใหญ่ 1 หลัง เป็นเงินจำนวน 60,000 บาท
*พ.ศ. 2521 ก่อสร้างอาคารเรียน 2 ชั้น ขนาด 12 ห้องเรียน ด้วยเงินอุดหนุนจากเทศบาล จำนวน 1,671,000 บาท 
*พ.ศ. 2534 ขยายการศึกษาจากระดับประถมศึกษา เปิดสอนถึงระดับมัธยมศึกษาตอนต้น ตามโครงการขยายโอกาสทางการศึกษา
*พ.ศ. 2536 รื้อโรงฝึกงาน และสร้างอาคารเรียนอนุบาล 3 ชั้น ขนาด 8 ห้องเรียน จากเงินงบประมาณของเทศบาล จำนวน 4,000,000 บาท
*พ.ศ. 2539 ปรับปรุงก่อสร้างอาคารเรียน 3 ชั้น โดยเงินงบประมาณจากเทศบาล จำนวน 1,450,000 บาท
*พ.ศ. 2540 ได้รับงบประมาณจากสำนักบริหารการศึกษาท้องถิ่น กรมการปกครอง กระทรวงมหาดไทย จำนวน 4,800,000 บาท และจากเทศบาลเมืองลำปางอนุมัติเงิน 7,200,000 บาท รวมเป็นเงิน 12,000,000 บาท เพื่อก่อสร้างอาคารเรียน 4 ชั้น ขนาด 18 ห้องเรียน แล้วเสร็จปี พ.ศ. 2541
*พ.ศ. 2543 ได้รับงบประมาณจากสำนักบริหารการศึกษาท้องถิ่น กรมการปกครอง กระทรวงมหาดไทย จำนวน 13,570,000 บาท เพื่อก่อสร้างอาคารเรียนอเนกประสงค์ 4 ชั้น แล้วเสร็จปี พ.ศ. 2544
*พ.ศ. 2550 ได้งบประมาณจากกรมส่งเสริมการปกครองท้องถิ่นกระทรวงมหาดไทยและงบประมาณจ่ายจากเงินสะสมของเทศบาลนครลำปาง เป็นเงิน 18,050,000  บาท  สร้างอาคารเรียนหลังใหม่  เป็นอาคารคอนกรีตเสริมเหล็ก  4  ชั้น  ขนาด  24  ห้องเรียน แล้วเสร็จการก่อสร้าง พ.ศ. 2552

เทศบาล 4 (บ้านเชียงราย)
เทศบาล 4 (บ้านเชียงราย)
หมวดหมู่:เทศบาลนครลำปาง
เอตทัคคะ

**เอตทัคคะ** หมายถึง ผู้ยอดเยี่ยมในทางใดทางหนึ่งเป็นพิเศษ เป็นตำแหน่งที่พระพุทธเจ้าได้ประทานแต่งตั้งให้พระสาวกของพระองค์ คือ ภิกษุ ภิกษุณี อุบาสก อุบาสิกา ผู้มีความรู้ความสามารถเด่นกว่าท่านอื่น ๆ ในด้านนั้น ๆ  และตำแหน่งเอตทัคคะแต่ละตำแหน่งทรงแต่งตั้งเพียงรูปเดียวท่านเดียวเท่านั้น ในแต่ละพุทธบริษัทแต่ละฝ่าย

## ประวัติ
**เอตทัคคะ** นั้น คือ ตำแหน่งที่พระพุทธเจ้ายกย่องพุทธสาวก ว่า เป็นผู้ยอดเยี่ยมในทางใดทางใดหนึ่ง  เป็นผู้ประเสริฐสุด ตำแหน่ง เอตทัคคะ นี้ ย่อมได้โดยเหตุ 4 ประการคือ
# **โดยเหตุเกิดเรื่อง** (อัตถุปปัตติ) คือ  ได้แสดงความสามารถออกมาให้ปรากฏโดยสอดคล้องในเหตุการณ์หรือสถานการณ์นั้นๆ ที่เกิดขึ้น
# **โดยการมาก่อน ** (อาคมนะ) คือได้สร้างบุญสะสมในด้านนั้นมาตั้งแต่อดีตชาติพร้อมทั้งได้ตั้งจิตปรารถนาเพื่อได้ตำแหน่งเอตทัคคะนี้ด้วย
# **โดยเป็นผู้ช่ำชองชำนาญ** (จิณณวสี) คือได้เป็นผู้มีความเชี่ยวชาญเฉพาะเรื่องนั้นๆ เป็นพิเศษ 
# **โดยเป็นผู้ยิ่งด้วยคุณ ** (คุณาติเรก) คือมีความสามารถในเรื่องที่ทำให้ได้รับตำแหน่งเอตทัคคะเหนือกว่าผู้อื่นที่มีความสามารถอย่างเดียวกัน

## ผู้ที่เป็นเอตทัคคะ
# เอตทัคคะ ฝ่ายพระภิกษุ มี 41 ท่าน เป็นพระอสีติมหาสาวกทั้งหมด 
# เอตทัคคะ ฝ่ายพระภิกษุณี มี 13 ท่าน 
# เอตทัคคะ ฝ่ายอุบาสก มี 10 ท่าน 
# เอตทัคคะ ฝ่ายอุบาสิกา มี 10 ท่าน

## พระภิกษุสงฆ์ที่เป็นเอตทัคคะ

## พระภิกษุณีที่เป็นเอตทัคคะ

## อุบาสกที่เป็นเอตทัคคะ

## อุบาสิกาที่เป็นเอตทัคคะ

## อ้างอิง
* ชีวประวัติพุทธสาวก ประวัติพระอัจฉริยะมหาเถระเมื่อครั้งพุทธกาล เล่ม 1 จำเนียร ทรงฤกษ์, 2542, พิมพ์โดยสำนักปฏิบัติธรรมสวนแก้ว (สาขาวัดปากน้ำ), สำนักพิมพ์ธรรมสภา ISBN 974-7276-30-5

## แหล่งข้อมูลอื่น
* เว็บไซต์ 84000
* เว็บไชต ธรรมะ เกตเวย์ 


หมวดหมู่:คำศัพท์ศาสนาพุทธ
ฟุตบอลทีมชาติคีร์กีซสถาน

**ฟุตบอลทีมชาติคีร์กีซสถาน** (; ) เป็นทีมฟุตบอลตัวแทนจากประเทศคีร์กีซสถาน ภายใต้การดูแลของสหภาพฟุตบอลคีร์กีซ ทีมชาติคีร์กีซสถานเริ่มครั้งแรกภายหลังจากที่ประเทศคีร์กีซสถานได้แยกตัวออกจากสหภาพโซเวียต โดยเกมแรกแข่งกับทีมชาติอุซเบกิสถาน เมื่อวันที่ 23 สิงหาคม 2535 (ค.ศ. 1992) โดยในปี 2537 (ค.ศ. 1994) ได้เข้าร่วมกับฟีฟ่าและเอเอฟซี 

ทีมชาติคีร์กีซสถานนั้นยังไม่มีผลงานที่โดดเด่นในระดับโลก แต่ในปี 2549 (ค.ศ. 2006) ได้อันดับที่ 3 ในฟุตบอลเอเอฟซีแชลเลนจ์คัพ และในปี 2562 พวกเขาสามารถเข้าถึงรอบ 16 ทีมสุดท้ายในเอเชียนคัพ 2019

## ผลงาน
### [[ฟุตบอลโลก]]
* 1930-1990 - ยังเป็นส่วนหนึ่งของฟุตบอลทีมชาติสหภาพโซเวียต
* 1994 - ไม่ได้เข้าร่วม
* 1998-2022 - ไม่ผ่านรอบคัดเลือก

### [[เอเชียนคัพ]]
* 1956-1990 - ยังเป็นส่วนหนึ่งของฟุตบอลทีมชาติสหภาพโซเวียต
* 1996-2004 - ไม่ผ่านรอบคัดเลือก
* 2007 - ไม่ได้เข้าร่วม
* 2011 - ไม่ผ่านรอบคัดเลือก
* 2015 - ไม่ผ่านรอบคัดเลือก
* 2019 - รอบ 16 ทีมสุดท้าย
* 2023 - 

### [[เอเอฟซีแชลเลนจ์คัพ]]
* 2006 - อันดับที่ 3
* 2008 - ไม่ผ่านรอบคัดเลือก
* 2010 - รอบแบ่งกลุ่ม
* 2012 - ไม่ผ่านรอบคัดเลือก
* 2014 - รอบแบ่งกลุ่ม

### [[เวสต์เอเชียนฟุตบอลแชมเปียนชิพ]]
* 2000 - รอบแรก
* 2002-2007 - ไม่ได้เข้าร่วม

## อ้างอิง

## แหล่งข้อมูลอื่น

*Kyrgyzstan at FIFA.com
*Kyrgyz FA 

คีร์กีซสถาน
หมวดหมู่:ฟุตบอลในประเทศคีร์กีซสถาน
สมาคมการขนส่งทางอากาศระหว่างประเทศ

**สมาคมการขนส่งทางอากาศระหว่างประเทศ** () หรือ **ไออาตา** () เป็นสมาคมการค้าของสายการบินโลกที่ก่อตั้งใน ค.ศ. 1945 ไออาตาได้รับการอธิบายเป็นการรวมกลุ่มเพื่อผูกขาดทางธุรกิจ เพราะนอกจากกำหนดมาตรฐานทางเทคนิคสำหรับสายการบินไออาตาแล้ว ทางสมาคมยังจัดการประชุมภาษีศุลกากรที่ทำหน้าที่เป็นเวทีสำหรับการกำหนดราคาด้วย

ทางไออาตารายงานว่า  ทางสมาคมมีสายการบิน 317 แห่ง รวมสายการบินหลัก จากกว่า 120 ประเทศ สมาชิกสายการบินของไออาตามีประมาณ 82% (2020) ของการจราจรทางอากาศ available seat miles ทั้งหมด ไออาตารองรับกิจกรรมของสายการบินและช่วยกำหนดนโยบายและมาตรฐานอุตสาหกรรม สำนักงานอยู่ที่มอนทรีออล ประเทศแคนาดา ส่วนสำนักงานฝ่ายบริหารอยู่ที่เจนีวา ประเทศสวิตเซอร์แลนด์

## จุดประสงค์
สมาคมการขนส่งทางอากาศระหว่างประเทศ จัดตั้งขึ้นตามกฎหมายพิเศษของประเทศแคนาดา ปัจจุบันมีสายการบินเป็นสมาชิกมากว่า 112 สายการบิน มีหน้าที่หลักคือ
# อำนวยความสะดวกในการขนส่งผู้โดยสารและสินค้า เชื่อมโยงกันโดยถือตั๋วใบเดียวด้วยคุณภาพเท่าเทียมกัน
# ส่งเสริมด้านความปลอดภัย และการขนส่งทางอากาศอย่างประหยัด
# สนับสนุนการบินพาณิชย์ และร่างกฎระเบียบต่าง ๆ ของการขนส่งทางอากาศ
# ศึกษา และหาทางแก้ไขปัญหาที่เกี่ยวข้องกับอุตสาหกรรมการบิน
# กำหนดนโยบายเรื่องตั๋วโดยสาร ให้เป็นมาตรฐานทั้งในด้านราคา การชั่งน้ำหนัก การตรวจสอบสัมภาระ และการดูแลเอกสาร ให้เป็นมาตรฐานเดียวกันทั่วโลก
# ออก Tag Code สำหรับสายการบินทั่วโลก

## ดูเพิ่ม

* รหัสสนามบิน IATA
* ICAO
* FAA

## อ้างอิง

## แหล่งข้อมูลอื่น

* 
* 

หมวดหมู่:องค์การระหว่างประเทศ
โรงเรียนพยัคฆภูมิวิทยาคาร

**โรงเรียนพยัคฆภูมิวิทยาคาร** เป็นโรงเรียนประจำอำเภอพยัคฆภูมิพิสัย จังหวัดมหาสารคาม เปิดการเรียนการสอนระดับมัธยมศึกษา สังกัดสำนักงานเขตพื้นที่การศึกษามัธยมศึกษามหาสารคาม สำนักงานคณะกรรมการการศึกษาขั้นพื้นฐาน กระทรวงศึกษาธิการ เครือข่ายพัฒนาคุณภาพการศึกษา สารคามใต้

## ประวัติโรงเรียน
ความเป็นมาการก่อตั้ง โรงเรียนพยัคฆภูมิวิทยาคารก่อตั้งเมื่อวันที่ 29 กรกฎาคม พ.ศ. 2511 สังกัดกองการมัธยมศึกษา กรมสามัญศึกษา เปิดทำการสอบระดับชั้นมัธยมศึกษาตอนต้น เมื่อวันที่ 2 กันยายน พ.ศ. 2511 โดยระยะแรกได้อาศัยอาคารเรียนของโรงเรียนพยัคฆภูมิพิสัย   ซึ่งเป็นโรงเรียนประถมศึกษาตอนปลาย กรมสามัญศึกษา เป็นสถานที่เรียนชั่วคราว

**ในปี [[พ.ศ. 2511]]** ได้รับงบประมาณก่อสร้างอาคารเรียนแบบ  212  จำนวน  4  ห้องเรียน  1  หลัง ณ บริเวณที่ตั้ง **โรงเรียนพยัคฆภูมิวิทยาคาร**ในปัจจุบัน

วันที่ 16 พฤษภาคม 2512 ได้ย้ายมาเรียนที่โรงเรียนพยัคฆภูมิวิทยาคารโดยมี นายสุรศักดิ์  ภูมิภักดิ์ ศึกษาธิการอำเภอพยัคฆภูมิพิสัย รักษาการในตำแหน่งครูใหญ่เป็นคนแรก ต่อมา นายบุญเสริม พลศรีพิมพ์ ได้ย้ายมาดำรงตำแหน่งครูใหญ่

**ปี [[พ.ศ. 2519]]** กระทรวงศึกษาธิการ ได้ประกาศยุบโรงเรียนพยัคฆภูมิพิสัย สังกัดกองประถมศึกษา กรมสามัญศึกษา รวมกับโรงเรียนพยัคฆภูมิวิทยาคาร เป็นโรงเรียนมัธยมศึกษาประจำอำเภอชื่อว่า "โรงเรียนพยัคฆภูมิวิทยาคาร" มาจนกระทั่งปัจจุบัน

**ในปี [[พ.ศ. 2521]]** โรงเรียนได้รับอนุมัติให้เปิดสอนระดับมัธยมศึกษาตอนปลาย 

**ในปี [[พ.ศ. 2531]]** โรงเรียนได้รับอนุมัติตำแหน่งหัวหน้าสถานศึกษาให้เป็นผู้อำนวยการระดับ 8 และผู้ช่วยผู้อำนวยการระดับ 7 

ปัจจุบัน มีนักเรียน 2,826 คน บุคลากรทางการศึกษา 107 คน (ข้อมูล ณ วันที่ 10 มิถุนายน พ.ศ. 2560)
thumb|300x300px|อาคารเรียนโรงเรียนพยัคฆภูมิวิทยาคาร

## อ้างอิง

## แหล่งข้อมูลอื่น
* เว็บไซต์อย่างเป็นทางการของโรงเรียนพยัคฆภูมิวิทยาคาร 

หมวดหมู่:โรงเรียนในจังหวัดมหาสารคาม
หมวดหมู่:โรงเรียนมัธยมศึกษาประจำอำเภอในจังหวัดมหาสารคาม
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษามหาสารคาม
หมวดหมู่:โรงเรียนที่ก่อตั้งในปี พ.ศ. 2511
โรงเรียนพยัคฆภูมิวิทยาคาร
องค์การบริหารการบินแห่งชาติ

**องค์การบริหารการบินแห่งชาติ** ()  เป็นหน่วยงานที่รับผิดชอบด้านการบินแห่งชาติของสหรัฐอเมริกา อยู่ในสังกัดกระทรวงคมนาคม มีหน้าที่วางระเบียบและควบคุมตลอดจนตรวจสอบงานการบินพลเรือนของอเมริกา และยังเป็นผู้ให้คำแนะนำแก่หน่วยงานด้านการบินพลเรือนของประเทศต่าง ๆ ทั่วโลก เมื่อแรกก่อตั้งใช้ชื่อว่า **สำนักการบินแห่งชาติ** (Federal Avation Agency) ก่อนที่จะเปลี่ยนมาใช้ชื่อปัจจุบันในปี พ.ศ. 2509  

องค์การบริหารการบินแห่งชาติมีสำนักงานใหญ่อยู่ในวอชิงตัน ดี.ซี. และยังมีศูนย์อุตุนิยมวิทยาการบินอยู่อีก 11 แห่งในรัฐนิวเจอร์ซีย์, โอคลาโฮมา, อลาสกา, วอชิงตัน, แคลิฟอร์เนีย, เท็กซัส, มิสซูรี, อิลลินอยส์, จอร์เจีย, นิวยอร์ก และ แมสซาชูเซตส์

## ดูเพิ่ม
* สมาคมขนส่งทางอากาศระหว่างประเทศ (IATA)
* องค์การการบินพลเรือนระหว่างประเทศ (ICAO)

## อ้างอิง

## แหล่งข้อมูลอื่น
* เว็บไซต์องค์การบริหารการบินแห่งชาติ

หมวดหมู่:สหรัฐอเมริกา
หมวดหมู่:นิรภัยการบิน
ฮาเรปัง

**80_pan** หรือ **80★PAN!** เป็นวงดนตรี เจ-ป๊อป ในสังกัดของ Victor Entertainment โดยเพลงของพวกเธอผสมผสานไปด้วย ป็อป,แร็พ และ ร็อค โดยพวกเธอเปิดตัวครั้งแรกในเดือน สิงหาคม 2005 ภายใต้ชื่อว่า ฮาเร็นชิ☆พันช์ โดยมาเปลี่ยนชื่อวงเป็น **80★PAN!** ในวันที่ 26 มีนาคม 2550 และเป็น **80_pan** เมื่อ 5 เมษายน 2551

## ประวัติ
Harenchi☆Punch เป็นวงไอดอลของ Victor Entertainment ที่ประกอบไปด้วยนักร้องสาว 3 คนที่อาศัยในเขตคันไซ โดยเริ่มจาก โอกาซาวาระ โทโมมิ ได้ถูกค้นพบด้วยนิตยสาร Kyoto CD! ในขณะที่นิตยสารนั้นกำลังประกาศรับสมัครไอดอลหน้าใหม่ เปิดตัวครั้งแรกในปี 2004 โทโมมิ ฝันไว้ว่าจะตั้งวงดนตรี จึงได้ไปเสนอกับโปรดิวเซอร์ว่า "พวกเราจะเป็นไอดอลที่ร้องเพลงไปด้วย!" วงดนตรีของพวกเธอนั้นดูคล้ายกับนักร้องดังอย่าง Avril Lavigne, Ashley Simpson และ Hilary Duff ด้วยการผสมผสานเสียงที่ไพเราะชวนฟังของพวกเธอทำให้ได้รับกระแสตอบรับจากแฟนๆ เป็นอย่างมาก
ชื่อวงนี้มีความหมายถึงการที่จะกำจัดความโกหกหลอกลวงในโลกทุกๆ วันนี้ และเพื่อจะทำให้โลกที่กลายเป็นที่ๆ ดีกว่าให้ได้

ในวันที่ 26 มีนาคม 2550 โทโมมิได้ประกาศว่าจะเปลี่ยนชื่อวงเป็น "80★PAN!" ในงานคอนเสิร์ตของพวกเธอเอง

## สมาชิก
* โอกาซาวาระ โทโมมิ (小笠原朋美): นักร้อง
* โอคินะ มาโกะ (奥菜真子): นักร้อง & แร็พ
* โอโซระ ซายะ (大空さや): นักร้อง & กีตาร์

## ผลงาน
### แผ่นเพลง
* [2005.08.24] Hakusen ~Start Line (白線～スタートライン)
* [2005.11.23] Megaphone (メガホン)
* [2006.04.19] Kyujosho JUMP (急上昇JUMP↑)
* [2006.08.09] Doki Doki! My Sister Soul

### อัลบั้ม
* [2006.09.13] Doki Doki! First☆Punch (Doki Doki! ファースト☆パンチ!)
* [2007.06.06] 8 CARAT PRINCESS (８カラットプリンセス) (**80★PAN!**)
### ดีวีดี
* [2006.10.11] Doki Doki! First☆DVD (Doki Doki! ファースト☆DVD!)

## เกร็ดเล็กน้อย
* ชื่อวง *Harenchi☆Punch* มีความหมายถึงการที่จะกำจัดความโกหกหลอกลวงในโลกทุกๆ วันนี้ และเพื่อจะทำให้โลกที่กลายเป็นที่ๆ ดีกว่าให้ได้

## แหล่งข้อมูลอื่น
* เว็บอย่างเป็นทางการ
* ส่วนของ JVCMusic

หมวดหมู่:กลุ่มดนตรีสัญชาติญี่ปุ่น
หมวดหมู่:นักร้องกลุ่มญี่ปุ่นผู้หญิง
หมวดหมู่:เกิร์ลกรุปญี่ปุ่น
สัญญาอนุญาตซอฟต์แวร์

**สัญญาอนุญาตซอฟต์แวร์** หรือบ้างก็เรียกทับศัพท์ว่า **ไลเซนซ์** (; ศัพท์บัญญัติว่า *ใบอนุญาตซอฟต์แวร์*) คือเอกสารทางกฎหมาย (ซึ่งมักจะเป็นรูปแบบหนึ่งของสัญญาและไม่จำเป็นต้องพิมพ์อยู่บนกระดาษ) ที่ควบคุมการใช้หรือการเผยแพร่ซอฟต์แวร์ โดยปกติซอฟต์แวร์ทั้งหมดมีลิขสิทธิ์คุ้มครอง เว้นแต่จะระบุไว้ว่าเป็นสาธารณสมบัติ การใช้เอกสารสัญญาจึงเป็นอีกวิธีการหนึ่งเพื่อการคุ้มครองซอฟต์แวร์ สัญญาอนุญาตซอฟต์แวร์ทั่วไปมักจะอนุญาตให้ผู้ใช้ขั้นปลาย ใช้ซอฟต์แวร์และสำเนาด้วยแนวทางที่มันควรจะเป็น มิฉะนั้นจะทำให้เกิดการละเมิดลิขสิทธิ์ของผู้สร้างซอฟต์แวร์ภายใต้กฎหมายลิขสิทธิ์

ซอฟต์แวร์บางชนิดได้สัญญาอนุญาตเมื่อซื้อจากตัวแทนจำหน่าย หรือได้สัญญาอนุญาตแบบผู้ผลิตอุปกรณ์เดิม (โออีเอ็ม) เมื่อถูกรวบชุดกับฮาร์ดแวร์ ซอฟต์แวร์อาจอยู่ในรูปแบบฟรีแวร์หรือแชร์แวร์ก็ได้ สัญญาอนุญาตซอฟต์แวร์สามารถแบ่งได้สองประเภทใหญ่ได้แก่ สัญญาอนุญาตกรรมสิทธิ์ และสัญญาอนุญาตเปิดหรือเสรี ซึ่งประเภทหลังประกอบด้วยสัญญาอนุญาตซอฟต์แวร์เสรี และสัญญาอนุญาตโอเพนซอร์ซอื่น ๆ คุณลักษณะดังกล่าวแบ่งออกตามผลกระทบที่จะเกิดแก่สิทธิของผู้ใช้ขั้นปลาย

## ดูเพิ่ม
* การละเมิดลิขสิทธิ์
* การละเมิดลิขสิทธิ์ซอฟต์แวร์


หมวดหมู่:ข้อกำหนดในการให้บริการ
ลินุกซ์ซิส

**ลินุกซ์ซิส** (Linux SIS : Linux Simple Internet Server) เป็นระบบปฏิบัติการที่มีต้นแบบมาจากลินุกซ์ (Fedora Core) ซึ่งถูกพัฒนาขึ้นโดย Nectec และทีม OpenTLE ซึ่งเป็นโครงการโอเพนซอร์ส ที่ทุกคนสามารถพัฒนาได้ โดยมีจุดมุ่งหมายทำหน้าที่เป็นอินเทอร์เน็ต หรือเซิร์ฟเวอร์อินทราเน็ต ให้กับหน่วยงานและองค์กรต่าง ๆ

## ดูเพิ่ม
* ลินุกซ์ทะเล

## อ้างอิง

## แหล่งข้อมูลอื่น
* โครงการลินุกซ์ซิส  โดยโครงการพัฒนาและส่งเสริมการใช้ซอฟต์แวร์โอเพนซอร์ส

หมวดหมู่:ระบบปฏิบัติการ
หมวดหมู่:การแจกจ่ายลินุกซ์
หมวดหมู่:ซอฟต์แวร์ไทย
ไมโครซอฟท์ ซีควลเซิร์ฟเวอร์

**ไมโครซอฟท์ ซีควลเซิร์ฟเวอร์** หรือ **ไมโครซอฟท์ เอสคิวแอลเซิร์ฟเวอร์** () คือระบบจัดการฐานข้อมูลพัฒนาโดยไมโครซอฟท์ ซึ่งใช้ภาษา T-SQL ในการดึงเรียกข้อมูล

ไมโครซอฟท์ ซีควลเซิร์ฟเวอร์ 2005 รุ่นล่าสุดได้แบ่งเป็นรุ่นดังนี้:
* เอนเทอร์ไพรส์ เอดิชัน
* ดีเวโลเปอร์ เอดิชัน
* สแตนดาร์ด เอดิชัน
* เวิร์คกรุป เอดิชัน
* เอกซ์เพรส เอดิชัน
* โมไบล์ เอดัน

## ซีควลเซิร์ฟเวอร์ เอกซ์เพรส เอดิชัน
**ซีควลเซิร์ฟเวอร์ เอกซ์เพรส เอดิชัน** เป็นรุ่นที่สามารถแจกจ่าย และดาวน์โหลดได้ฟรี โดยมีเป้าหมายสำหรับการใช้งานส่วนตัว ทดสอบ หรือขนาดย่อม

## แหล่งข้อมูลอื่น
* เว็บไซต์ทางการประเทศไทย
* เว็บไซต์ทางการ 
* เรียบเทียบรุ่น SQL Server 2005 

หมวดหมู่:ระบบจัดการฐานข้อมูล
เจ้าพระยาอภัยภูเบศร

**เจ้าพระยาอภัยภูเบศร** อาจหมายถึง

; ราชทินนาม อภัยภูเบศร สกุล อภัยวงศ์
* เจ้าพระยาอภัยภูเบศร (แบน) ผู้สำเร็จราชการเมืองพระตะบอง สมัยกรุงศรีอยุธยาตอนปลาย กรุงธนบุรี และต้นกรุงรัตนโกสินทร์ เป็นต้นสกุล อภัยวงศ์
* พระยาอภัยภูเบศร (แบน) เจ้าเมืองพระตะบองคนที่ 2
* พระยาอภัยภูเบศร (รศ) เจ้าเมืองพระตะบองคนที่ 3
* พระยาอภัยภูเบศร (เชด) เจ้าเมืองพระตะบองคนที่ 4
* พระยาอภัยภูเบศร (นอง) ในสมัยพระบาทสมเด็จพระนั่งเกล้าเจ้าอยู่หัว
* เจ้าพระยาอภัยภูเบศร (ชุ่ม) ในสมัยพระบาทสมเด็จพระจุลจอมเกล้าเจ้าอยู่หัว 
* พระยาอภัยภูเบศร (เลื่อม อภัยวงศ์) ในสมัยพระบาทสมเด็จพระมงกุฎเกล้าเจ้าอยู่หัว

; สถานที่
* โรงพยาบาลเจ้าพระยาอภัยภูเบศร จังหวัดปราจีนบุรี ตั้งอยู่บนตึกซึ่งเจ้าพระยาอภัยภูเบศร (ชุ่ม) สร้างถวายพระบาทสมเด็จพระจุลจอมเกล้าเจ้าอยู่หัว
เจ้าพระยายมราช

**เจ้าพระยายมราช** อาจหมายถึงบุคคลต่อไปนี้
* พระยายมราช (ทองอิน) ในรัชกาลที่ 1
* พระยายมราช (บุญนาก) ในรัชกาลที่ 1 หรือต่อมา คือ เจ้าพระยามหาเสนา (บุนนาค) ต้นสกุลบุนนาค
* พระยายมราช (บุญมา) ในรัชกาลที่ 1 ต่อมาเป็น เจ้าพระยามหาเสนา (บุญมา) ในรัชกาลที่ 2
* เจ้าพระยายมราช (น้อย) ในรัชกาลที่ 2 ต่อมาเป็น เจ้าพระยาอภัยภูธร (น้อย บุณยรัตพันธุ์)
* เจ้าพระยายมราช (น้อย) ในรัชกาลที่ 3 ต่อมาเป็น เจ้าพระยามหาเสนา
* เจ้าพระยายมราช (ฉิม) ในรัชกาลที่ 3 ต่อมาเป็น เจ้าพระยาสุธรรมมนตรี
* เจ้าพระยายมราช (ทองพูน) ในรัชกาลที่ 3
* เจ้าพระยายมราช (บุนนาค) ในรัชกาลที่ 3
* เจ้าพระยายมราช (ศุข สินศุข) ในรัชกาลที่ 4 นามเดิม พระยาเพชรบุรี (ศุข หรือ สุข) เจ้าเมืองเพชรบุรี) 
* เจ้าพระยายมราช (นุช) ในรัชกาลที่ 4 หรือต่อมา คือ เจ้าพระยาภูธราภัย (นุช บุณยรัตพันธุ์)
* เจ้าพระยายมราช (ครุฑ) ในรัชกาลที่ 4
* เจ้าพระยายมราช (แก้ว สิงหเสนี) ในรัชกาลที่ 4
* เจ้าพระยายมราช (เฉย) ในรัชกาลที่ 5 ต้นสกุล ยมาภัย
* เจ้าพระยายมราช (ปั้น สุขุม) ในรัชกาลที่ 5, 6, 7 และรัชกาลที่ 8 ผู้สำเร็จราชการแทนพระองค์ในสมเด็จพระเจ้าอยู่หัวอานันทมหิดล ต้นสกุล สุขุม

## ดูเพิ่ม
* พระยายมราช
ค่าใช้จ่าย

**ค่าใช้จ่าย**  คือ มูลค่าเงินที่ใช้เป็นค่าบริการหรือสินค้าต้องจ่ายเมื่อทำกิจกรรมใดๆ  โดยอาจจ่ายในรูปแบบเงินสดหรือเครดิต

## รายงานค่าใช้จ่าย
รายงานค่าใช้จ่าย (Expense Report)
* **ในทางธุรกิจ** (Business) หมายถึง รายงานรายละเอียดการใช้จ่ายที่เกิดขึ้นโดยพนักงาน รวมถึงผู้บริหาร โดยจะสะท้อนให้เห็นถึงค่าใช้จ่ายต่างๆ ทั้งหมด เช่น ค่าขนส่ง, ค่าที่พัก, ค่าอาหาร, ค่าใช้จ่ายสำหรับความบันเทิงของลูกค้า เป็นต้น
* **ในทางส่วนตัว** (Personal) หมายถึง รายงานรายละเอียดการใช้จ่ายที่เกิดขึ้นในชีวิตประจำวัน โดยจะสะท้อนให้เห็นถึงค่าใช้จ่ายต่างๆ ทั้งหมด เช่น ค่าที่พัก, ค่าอาหาร, ค่ายารักษาโรค หรือ ค่าใช้จ่ายสำหรับสิ่งอำนวยความสะดวกในชีวิตประจำวัน เป็นต้น

## อ้างอิง

* Expense Report Template 

หมวดหมู่:เศรษฐศาสตร์
97

**97** (**เก้าสิบเจ็ด**) เป็นจำนวนธรรมชาติที่อยู่ถัดจาก 96 (เก้าสิบหก) และอยู่ก่อนหน้า 98 (เก้าสิบแปด)

## คำเติมนำหน้า
* ภาษากรีก - 
* ภาษาละติน - 

## ความหมาย
* 97 เป็นเลขอะตอมของ เบอร์คีเลียม

## ในทางคณิตศาสตร์

หมวดหมู่:จำนวนเต็ม
พระยายมราช (แก้ความกำกวม)

**พระยายมราช** สามารถหมายถึง
* ราชทินนาม **พระยายมราช** ในสมัยกรุงศรีอยุธยาตอนปลาย และกรุงธนบุรี ใช้กับเสนาบดีกรมเวียง
** พระยายมราช (ทองด้วง) หรือต่อมา คือ พระบาทสมเด็จพระพุทธยอดฟ้าจุฬาโลกมหาราช
** พระยายมราช (บุญมา) หรือต่อมา คือ สมเด็จพระบวรราชเจ้ามหาสุรสิงหนาท
** พระยายมราช (แบน) หรือต่อมา คือ เจ้าพระยาอภัยภูเบศร (แบน) ผู้สำเร็จราชการเมืองพระตะบอง ในสมัยกรุงธนบุรี ต้นสกุล อภัยวงศ์
** พระยายมราช (หมัด) หรือ พระยายมราชแขก บุตรของเจ้าพระยาจักรี(หมุด) แม่ทัพในสมัยกรุงธนบุรี
** พระยายมราช (สังข์) ผู้สำเร็จราชการเมืองนครราชสีมา ในสมัยสมเด็จพระนารายณ์มหาราช
* **[[พระยม]]** ผู้เป็นใหญ่ในนรกภูมิตามคติศาสนาพุทธ
ประธานนักเรียน

**ประธานนักเรียน** เป็นบทบาทผู้แทนนักเรียนที่สำคัญ มักพบในระบบการศึกษาแบบบริติชและในโรงเรียนเอกชนทั่วเครือจักรภพ

สำหรับในประเทศออสเตรเลีย โรงเรียนมัธยมของรัฐทุกแห่งมีสภานักเรียนโดยแต่ละปีจะมีการเลือกตั้งผู้แทน ปกติประธานนักเรียนจะเป็นประธานสภานักเรียน และเป็นผู้แทนของโรงเรียนในระดับรัฐหรือชุมชน และเป็นผู้แทนของนักเรียนในโรงเรียนด้วย

ซึ่งในปัจจุบันก็ได้มีหลายประเทศ/โรงเรียน มีระบบสภา ในตัวโรงเรียนเอง จึงมีประธานนักเรียนได้เช่นกัน

หมวดหมู่:โรงเรียน
การวิเคราะห์อาหาร

**การวิเคราะห์อาหาร** คือ การวิเคราะห์หรือทดสอบ องค์ประกอบของอาหารเพื่อดูคุณค่าทางโภชนาการ เช่น ปริมาณโปรตีน ไขมัน คาร์โบไฮเดรต (แป้งและน้ำตาล) พลังงาน เกลือแร่ แร่ธาตุ วิตามิน รวมทั้ง การปนเปื้อนจากสารเคมี เช่น ยาฆ่าแมลง สารปฏิชีวนะ และจากจุลินทรีย์ที่ก่อให้เกิดโรค

## หมวดหมู่ของการวิเคราะห์-ทดสอบ
# ทางด้านกายภาพ
# ทางด้านเคมี
# ทางด้านจุลชีววิทยา

## อ้างอิง

* ศูนย์บริการประกันคุณภาพอาหาร 

หมวดหมู่:วิทยาศาสตร์การอาหาร
วิทยาลัยอาชีวศึกษาเสาวภา สถาบันการอาชีวศึกษากรุงเทพมหานคร

**วิทยาลัยอาชีวศึกษาเสาวภา**  เป็นวิทยาลัยด้านคหกรรมและศิลปกรรม สังกัดสถาบันการอาชีวศึกษากรุงเทพมหานคร ตั้งอยู่ในเขตพระนคร กรุงเทพมหานคร โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)

## ประวัติ

วิทยาลัยอาชีวศึกษาเสาวภา เดิมคือ "**โรงเรียนเสาวภา**" จัดตั้งขึ้นด้วยพระมหากรุณาธิคุณของสมเด็จพระศรีพัชรินทราบรมราชินีนาถ พระบรมราชชนนีพันปีหลวง (พระนามเดิม พระองค์เจ้าเสาวภาผ่องศรี) ทรงบริจาคพระราชทรัพย์ส่วนพระองค์ตั้งโรงเรียนสำหรับสตรี และพระราชทานพระนามาภิไธยของพระองค์เป็นชื่อโรงเรียน ต่อมา เมื่อวันที่ 1 เมษายน พ.ศ. 2523 กระทรวงศึกษาธิการ ได้เปลี่ยนชื่อเป็น “**วิทยาลัยอาชีวศึกษาเสาวภา**” แต่เดิมเปิดสอนวิชาชีพด้านคหกรรมศาสตร์ ปี พ.ศ. 2519 เปิดสอนหลักสูตรศิลปหัตถกรรมเป็นปีแรก ปัจจุบัน วิทยาลัยอาชีวศึกษาเสาวภาเป็นวิทยาเขตในส่วนสถาบันการอาชีวศึกษามหานคร สังกัดสำนักงานคณะกรรมการการอาชีวศึกษา กระทรวงศึกษาธิการ เปิดสอนในระดับประกาศนียบัตรวิชาชีพ (ปวช) และระดับประกาศนียบัตรวิชาชีพชั้นสูง (ปวส)

## การจัดการศึกษา

วิทยาลัยอาชีวศึกษาเสาวภาดำเนินการทางการศึกษา ตามประเภทวิชา ดังนี้  
* แผนกวิชาสามัญสัมพันธ์
* ประเภทวิชาอุตสาหกรรมแฟชั่นและสิ่งทอ สาขาวิชาแฟชั่นและสิ่งทอ (ปวช.)
* ประเภทวิชาอุตสาหกรรมอาหาร สาขาวิชาอาหารและโภชนาการ (ปวช.)(ปวส.)
* ประเภทวิชาอุตสาหกรรมอาหาร สาขาวิชาการจัดการธุรกิจอาหาร (ปวส.)
* ประเภทคหกรรม สาขาวิชาธุรกิจดอกไม้และงานประดิษฐ์ (ปวช.)
* ประเภทคหกรรม สาขาวิชาบริหารงานคหกรรมศาสตร์ (ปวส.)
* ประเภทวิชาอุตสาหกรรมท่องเที่ยว สาขาวิชาการโรงแรม (ปวช.)(ปวส.)
* ประเภทวิชาศิลปกรรมและเศรษฐกิจสร้างสรรค์ สาขาวิชาการออกแบบ (ปวช.)
* ประเภทวิชาศิลปกรรมและเศรษฐกิจสร้างสรรค์ สาขาวิชาวิจิตรศิลป์ (ปวช.)
* ประเภทวิชาศิลปกรรมและเศรษฐกิจสร้างสรรค์ สาขาวิชาออกแบบนิเทศศิลป์ (ปวช.)
* ประเภทวิชาศิลปกรรมและเศรษฐกิจสร้างสรรค์ สาขาวิชาดิจิทัลกราฟิก (ปวส.)

## คุณสมบัติผู้เข้าศึกษาต่อ
* ระดับ ปวช. - สำเร็จการศึกษาระดับมัธยมศึกษาตอนต้น (ม.3 ) หรือเทียบเท่า
* ระดับ ปวส. - สำเร็จการศึกษาระดับ ปวช. ระดับมัธยมศึกษาตอนปลาย (ม.6) หรือเทียบเท่า
* สมัครเข้าศึกษาต่อ www.swbvc.ac.th

## การจัดการศึกษาระบบทวิภาคี
การจัดการอาชีวศึกษาระบบทวิภาคี (Dual Vocational Training: DVT) เป็นความร่วมมือระหว่างสถานศึกษาและสถานประกอบการโดยสถานศึกษาจะเน้นการจัดการเรียนการสอนภาคทฤษฎีและการปฏิบัติขั้นพื้นฐานสถานประกอบการจะเน้นการฝึกทักษะอาชีพการปฏิบัติจริงในสาขาวิชาชีพนั้น ๆ นักศึกษาในระบบทวิภาคี จะมีระยะเวลาการฝึกอาชีพเป็นเวลาครึ่งหลักสูตร แต่นักเรียนนักศึกษาปกติจะฝึกงาน 1 ภาคเรียน เมื่อสำเร็จการศึกษานักศึกษาทวิภาคีจะได้รับประกาศนียบัตรการฝึกอาชีพจากสถานประกอบการอีกด้วย 

## ทุนการศึกษา
* กองทุนเงินให้กู้ยืมเพื่อการศึกษา
* ทุนมูลนิธิเสาวภา
* ทุนสหกรณ์วิทยาลัย
* ทุนบริจาคจากหน่วยงานภายนอกสถานศึกษา
* ทุนบริจาคจากบุคลากรภายในและภายนอกสถานศึษา

## การเดินทาง
รถโดยสารประจำทางที่ผ่าน ได้แก่ 2, 3, 6, 7ก, 8, 9, 42, 47, 53, 82, ปอ73, ปอ73ก

## แหล่งข้อมูลอื่น
* เว็บไซต์อย่างเป็นทางการ วิทยาลัยอาชีวศึกษาเสาวภา

หมวดหมู่:วิทยาลัยอาชีวศึกษาในประเทศไทย
หมวดหมู่:สถานที่ที่ตั้งชื่อตามพระนามของสมเด็จพระศรีพัชรินทราบรมราชินีนาถฯ
ท
หมวดหมู่:สถาบันอาชีวศึกษาในกรุงเทพมหานคร
กรุงเทพมหานคร
หมวดหมู่:สถานศึกษาในเขตพระนคร
หมวดหมู่:สิ่งก่อสร้างในพุทธทศวรรษ 2440
หมวดหมู่:สถาบันการอาชีวศึกษากรุงเทพมหานคร
หมวดหมู่:ก่อตั้งในมณฑลกรุงเทพในปี พ.ศ. 2444
หมวดหมู่:สถาบันอุดมศึกษาที่ก่อตั้งในปี พ.ศ. 2444
เมกะโฟน

**เมกะโฟน** () เป็นซิงเกิลที่สองของวง Harenchi☆Punchวางจำหน่ายเมื่อวันที่ 23 พฤศจิกายน 2005 ในสังกัด  SWEETSTAR ซึ่งมีวางจำหน่าย 2 เวอร์ชัน เวอร์ชันธรรมดา (VICL-35913) และเวอร์ชันลิมิตซึ่งจะรวม DVD มาด้วย (VICL-35912) 

* **メガホン (Megaphone) ** เป็นเพลงประกอบเกมส์ใน PS2 ชื่อว่า リバース ムーン (ribaasu muun = Reverse Moon).
* **恋は課外授業 (Koi wa kagai jugyou) ** เป็นเพลงของ เนตเวิร์ค RPG ローズオンライン(roozu onrain = Rose Online)

## รายชื่อเพลงในแผ่น
# メガホン (Megaphone)  
# 恋は課外授業 (Koi wa kagai jugyou) 
# 白線 ～スタートライン (Hakusen ～Start Line)
# メガホン (Megaphone)  (Instrumental)   

## รายชื่อเพลงใน DVD
# 白線 ～スタートライン (Hakusen ～Start Line)  Director Edition 
# メガホン (Megaphone)  Director Edition 
 
## อันดับใน Oricon

**Total Sales:** 1,173

## แหล่งข้อมูลอื่น
* Official discography entry

หมวดหมู่:เพลงญี่ปุ่น
ริซาโกะ ซูงายะ

**ริซาโกะ ซูงายะ** () เป็นนักร้องวัยรุ่น และสมาชิกของ Hello! Project Kids เกิด 4 เมษายน ค.ศ. 1994 ที่จังหวัดคานางาวะ ได้ผ่านการคัดเลือกเข้าเป็น H!P Kids และเริ่มผลงานชิ้นแรกของเธอในวงการแสดงเมื่ออายุ 8 ขวบในเดือนมิถุนายน ค.ศ. 2002

หลังจากงานชิ้นแรกของเธอเพียงไม่นาน ผลงานของเธอปรากฏอีกครั้งโดยแสดงนำในละครซีรีส์แนว controversial comedy drama (ละครชีวิตที่มีปมขัดแย้ง แทรกมุขขบขัน) เรื่อง "Shonan Kawarayane Monogatari" (ค.ศ. 2002) โดยรับบทเป็นเด็กน้อยผู้มีนิสัยลึกลับ (mysterious little girl) ชื่อ Siiko และในปีเดียวกันนั้นเอง เธอก็ได้มีส่วนร่วม แสดงหนังเรื่อง "Minimoni Ja Movie, Okashina Daibouken" พร้อมกับเด็กอีก 3 คนจาก H!P Kids ร่วมงานกับมาริ ยางูจิ และมินิโมนิ ใน "Hello Kids", มิกิ ฟูจิโมโตะ กับอายะ มัตสึอุระ ในการแสดงร้องเพลงสด และริกะ อิชิกาวะ ในโฆษณาทีวี ระหว่างนั้นเอง เธอได้ผ่านการคัดเลือกให้แสดงหนังเรื่อง "Hotaru no Hoshi" และยังได้เดินบนพรมแดง ในงานเทศกาลภาพยนตร์นานาชาติโตเกียว ค.ศ. 2003 มาแล้ว 

ขณะที่งานด้านนักแสดงของเธอประสบความสำเร็จก้าวหน้าไปด้วยดีนั้น ริซาโกะก็ได้ถูกคัดเลือกให้เป็นหนึ่งใน เบอร์รีซ์โคโบ กลุ่มย่อยใหม่ของ Hello! Project ในเดือนมกราคม ค.ศ. 2004 เธอทุ่มเวลาส่วนมากในปีนั้นของเธอไปกับเบอร์รีซ์โคโบ ซึ่งกลุ่มเบอร์รี่ซ์นี้ได้ออกผลงานมาแล้วถึง 5 single กับอีก 1 อัลบั้ม ในเวลาเพียง 9 เดือนแรก 

ปัจจุบัน (ค.ศ. 2006) ริซาโกะและกลุ่มเบอร์รี่ซ์ ยังคงได้รับความนิยมเพิ่มมากขึ้นอย่างต่อเนื่องและรวดเร็ว

หมวดหมู่:นักร้องญี่ปุ่น
ชอบ

**ชอบ** เป็นความหมายอธิบายความรู้สึกผูกพันน้อยกว่ารัก หรือความพึงพอใจ กับอย่างใดอย่างซึ่งอาจจะหมายถึงบุคคล สัตว์เลี้ยง งานอดิเรก สิ่งของ ฯลฯ

## ชอบ () ในภาษาอังกฤษ
คำว่า **like** อาจใช้สำหรับ:
* บ่งบอกสิ่งที่ชอบ เช่น I like my house = ฉันชอบบ้านของฉัน
* สิ่งที่ใกล้เคียงกัน เช่น Your pen is like mine = ปากกาคุณเหมือนของฉัน (ปากกาคุณคล้ายคลึงกับฉัน)
* ถามความรู้สึก เช่น What's your house like? = บ้านคุณเป็นอย่างไร/แบบไหน
* ยกตัวอย่าง เช่น I often go to other countries like Australia or Japan = ฉันไปประเทศอื่นอยู่บ่อยๆอย่างประเทศออสเตรเลียหรือญี่ปุ่น

## ดูเพิ่ม
* รัก

หมวดหมู่:นามธรรม
เพอร์คัชชัน

ในทางดนตรี เครื่อง**เพอร์คัชชัน** (percussion) หมายถึงวัตถุที่ให้เสียงจากการตี กระทบ ถู เขย่า หรือการกระทำลักษณะที่ใกล้เคียงกันที่ทำให้วัตถุสั่นและเกิดเสียง เพอร์คัชชันนั้นหมายความรวมทั้งเครื่องดนตรีที่รู้จักกันทั่วไป เช่น กลอง ฉาบ ฆ้อง แทมบูรีน ไซโลโฟน 

เครื่องเพอร์คัชชันมีทั้งเครื่องดนตรีที่มีระดับเสียงและไม่มีระดับเสียง เครื่องดนตรีที่มีระดับเสียง ซึ่งหมายถึงว่าเสียงที่ออกมานั้นมีความถี่ที่ซับซ้อนจนมาสามารถตั้งเป็นตัวโน้ตได้เช่น กลองทิมปานี มาริมบา ไซโลโฟน ระนาด และเครื่องที่ไม่มีระดับเสียง เช่น กลองสแนร์ ฉาบ ไทรแองเกิล เป็นต้น

คำว่าเพอร์คัชชัน มีที่มาจากภาษาละตินว่า "percussio" ซึ่งมีความหมายว่า"ตี" ในภาษาอังกฤษ คำว่าเพอร์คัชชันไม่ได้จำกัดการใช้เฉพาะในทางดนตรี ในภาษาไทย บางครั้งจะเรียกเครื่องเพอร์คัชชันว่า **เครื่องกระทบ**http://www.matichon.co.th/youth/youth.php?tagsub=031112&tag950=03you30030847&show=1 **เครื่องตี** หรือ**เครื่องเคาะ**http://www.yupparaj.ac.th/department/art2/p52.htm  รวมถึง**เครื่องให้จังหวะ** http://202.44.11.230/News/NewsColumn.cfm?nID=1092&nType=1007  และ**เครื่องประกอบจังหวะ** http://www.thaimarchingband.org/info/about_drumcorps.html 

## เพอร์คัชชันในดนตรีประเภทต่าง ๆ

### เพอร์คัชชันแบบออร์เคสตรา
thumb|200px|right|เครื่องเพอร์คัชชันแบบมีระดับเสียงในวงออร์เคสตรา โครเทล (บน) และกลอกเคนสปีล (ล่าง)
ในวงออร์เคสตรา เพอร์คัชชันถือเป็นหนึ่งในสี่ส่วนประกอบอันได้แก่ เครื่องสาย เครื่องเป่าลมไม้ เครื่องเป่าลมทองเหลือง และเพอร์คัชชัน เครื่องดนตรีที่มักจะใช้ในวงออร์เคสตรา ได้แก่ ทิมปานี กลองสแนร์ กลองใหญ่ ฉาบ ไทรแองเกิล แทมแทม กลอกเคนสปีล ไซโลโฟน เซเลสทา และไชมส์ นอกจากนี้ ฝ่ายเพอร์คัชชันยังรับผิดชอบการสร้างเสียงอื่น ๆ เช่น คาวเบลล์ วูดบลอก และเครื่องดนตรีแปลก ๆ อีกหลายชนิด โดยทั่วไปนักเพอร์คัชชันจะถูกฝึกให้เล่นได้ทุกเครื่อง แต่นักทิมปานีมักจะเล่นทิมปานีเป็นหลักแม้ว่าจะถูกฝึกมาแบบนักเพอร์คัชชันก็ตาม นอกจากนักทิมปานี ผู้เล่นคนอื่นจะต้องพร้อมกับการเล่นทุกเครื่อง รวมถึงเครื่องดนตรีแปลก ๆ อย่างกลองบองโกหรือลูกซัด ในหนึ่งเพลงผู้เล่นอาจจะต้องเล่นมากกว่าหนึ่งเครื่องดนตรี ซึ่งหลายครั้งต้องเปลี่ยนระหว่างเครื่องอย่างรวดเร็ว หรือแม้แต่เล่นสองเครื่องในเวลาเดียวกัน

### เพอร์คัชชันแบบมาร์ช
thumb|250px|left|เครื่องเพอร์คัชชันในวงมาร์ช โดยเครื่องดนตรีจะติดกับตัวผู้เล่น
เครื่องดนตรีเพอร์คัชชันแบบมาร์ช จะถูกออกแบบมาเป็นพิเศษสำหรับการเล่นในขณะที่มีการเคลื่อนไหว และมีเสียงดังเพราะกิจกรรมดนตรีแบบมาร์ชมักจะอยู่ภายนอกอาคาร เครื่องดนตรีประเภทนี้ ใช้ในวงมาร์ช ดรัมคอร์ป ในขณะที่อองซอมเบิลที่ใช้เครื่องดนตรีเพอร์คัชชันแบบมาร์ชมักรู้จักในชื่อดรัมไลน์

เครื่องดนตรีเพอร์คัชชันแบบมาร์ชชิงที่ใช้ ได้แก่ กลองสแนร์ กลองใหญ่ ฉาบ กลองเทเนอร์ เป็นต้น โดยเครื่องดนตรีแบบมาร์ชจะมีความแตกต่างจะเครื่องดนตรีชนิดเดียวกันที่ใช้ในวงออร์เคสตรา นอกจากนี้ ในวงมาร์ชและดรัมคอร์ป อาจจะมีเครื่องเพอร์คัชชันแบบออร์เคสตราตั้งอยู่ด้านข้างของสนาม มักเรียกว่า "พิท"

### เครื่องตีในดนตรีไทย
ในดนตรีไทย เครื่องตีเป็นหนึ่งสี่ประเภทเครื่องดนตรีอันได้แก่เครื่องดีด สี ตี และเป่า

## อ้างอิง
* วงดุริยางค์ซิมโฟนีชิคาโก 


หมวดหมู่:ศิลปะการแสดง
สายการบินขนส่งสินค้า

**สายการบินขนส่งสินค้า** () คือสายการบินที่มีจุดมุ่งหมายเฉพาะการส่งสินค้าเพียงอย่างเดียว โดยบางสายการบินอาจจะเป็นสายการบินที่แยกส่วนกิจการออกจากสายการบินรับส่งผู้โดยสารทั่วไป

## รายชื่อสายการบิน
* เฟดเอกซ์ (Federal Express)
* ยูพีเอส (United Parcel Service)
* เอมิเรตส์ สกายคาร์โก (Emirates SkyCargo)
* เอทิฮัดคาร์โก (Etihad Cargo)
* กาตาร์แอร์เวย์คาร์โก (Qatar Airways Cargo)
* ดีเอชแอล (DHL)
* เอธิโอเปียแอร์ไลน์คาร์โก (Ethiopian Airlines Cargo)
* คาเธย์แปซิฟิก (Cathay Pacific Cargo)
* แอร์อินเดียคาร์โก (Air India Cargo)
* เซาเดียคาร์โก (Saudia Cargo)
* ลุฟท์ฮันซา (Lufthansa Cargo)
* อีวีเอแอร์คาร์โก (Eva Air Cargo)
* ไชน่าแอร์ไลน์ (China Airlines Cargo)
* เคแอลเอ็ม (KLM Cargo)
* สิงคโปร์แอร์ไลน์คาร์โก (Singapore Airlines Cargo)
* ออลนิปปอนคาร์โก (All Nippon Cargo)
* เจแปนแอร์ไลน์ (Japan Airlines Cargo)
* นิปปอนคาร์โกแอร์ไลน์ (Nippon Cargo Airlines)
* มาร์ตินแอร์คาร์โก (Martinair Cargo)
* แอร์ไชนาคาร์โก (Air China Cargo)
* ไชนาคาร์โกแอร์แอร์ไลน์ (China Cargo Airlines)
* ไชนาเซาเทิร์นคาร์โก (China Southern Cargo)
* ช่างไห่แอร์ไลน์คาร์โก (Shanghai Airlines Cargo)
* กูซูแอร์ไลน์คาร์โก (Kuzu Airlines Cargo)
* โคเรียนแอร์คาร์โก (Korean Air Cargo)
* เอเชียนาคาร์โก (Asiana Cargo)
* เอพีไอคาร์โกแอร์ไลน์ (API Cargo Airlines)

หมวดหมู่:การขนส่งสินค้าเชิงพาณิชย์และการจัดจำหน่าย
หมวดหมู่:การขนส่ง
หมวดหมู่:สายการบิน
วงศ์ปลาลิ้นหมา

**วงศ์ปลาลิ้นหมา** () เป็นวงศ์ของปลากระดูกแข็ง ในอันดับ Pleuronectiformes เป็นปลาลิ้นหมาที่มีลำตัวแบนราบ ใช้ชื่อวงศ์ว่า Soleidae (/โซล-อิ-ดี้/) 

มีตาเล็กอยู่ชิดกันที่ด้านเดียวกัน โดยส่วนหัวจะหันไปทางขวา โดยมีครีบหลังอยู่ด้านบน รูปร่างเป็นรูปไข่หรือวงรี เรียวที่ด้านท้าย ปากเล็กเป็นรูปโค้งอยู่ปลายสุดของจะงอยปาก ครีบอกและครีบก้นเล็ก ครีบหลังยาวตลอดลำตัว มีก้านครีบอ่อนสั้น ๆ เชื่อมต่อกับครีบหางและครีบก้น เกล็ดเล็กเป็นแบบสาก ลำตัวด้านบนมีสีคล้ำ มีลวดลายต่าง ๆ และเส้นข้างลำตัวหลายเส้น ลำตัวด้านล่างสีขาว เมื่อยังเป็นปลาวัยอ่อนจะมีตาอยู่คนละซีกเหมือนปลาทั่ว ๆ ไป แต่จะย้ายมาอยู่ข้างเดียวกันเมื่อโตขึ้น และลำตัวด้านซ้ายจะกลายเป็นด้านที่ไม่มีตาและอยู่ด้านล่างแทน มีรูก้นและช่องท้องอยู่ชิดกับส่วนล่างของหัวด้านท้าย

อาศัยอยู่บริเวณพื้นท้องน้ำ ว่ายน้ำโดยขนานกับพื้นและพริ้วตัวตามแนวขึ้นลง สามารถมุดใต้พื้นทรายหรือโคลนได้เวลาตกใจ กินสัตว์หน้าดินขนาดเล็กเป็นอาหาร เช่น ไส้เดือนน้ำ, ลูกกุ้ง, ลูกปลาขนาดเล็ก 

พบในทะเลเขตร้อนและอบอุ่นทั่วโลก พบทั้งหมด 22 สกุล 89 ชนิด

## ดูเพิ่ม
* วงศ์ปลายอดม่วง

## อ้างอิง

## แหล่งข้อมูลอื่น
* 
* Family Soleidae - Soles 

อันดับปลาซีกเดียว

ลิ้นหมา
ลิ้นหมา
ลิ้นหมา
ไอดีอี

**ไอดีอี** (IDE) อาจหมายถึง
* สิ่งแวดล้อมสำหรับการพัฒนาแบบเบ็ดเสร็จ - ซอฟต์แวร์ที่ใช้ในการช่วยเขียนซอฟต์แวร์ หรือเขียนโปรแกรม
* ชุดอิเล็กทรอนิกส์ควบคุมหน่วยขับเบ็ดเสร็จ
* Iron-deficient erythropoiesis
VBA (แก้ความกำกวม)

**VBA** อาจหมายถึง

* Visual Basic for Applications โปรแกรมภาษา วิชวลเบสิก ของไมโครซอฟท์
* วิชวลบอยแอดวานซ์ อีมิวเลเตอร์ของเกมบอยแอดวานซ์
ฐาน

**ฐาน** อาจหมายถึง
* ฐาน (ระบบเลข)
* ฐานทัพ
* ฐานราก
* ฐานกรณ์
* มาตรฐาน
* บรรทัดฐาน
* แท่นบูชา
ปลาหยะเค

**ปลาหยะเค** เป็นภาษากะเหรี่ยง ที่หมายถึงปลาน้ำจืดชนิดหนึ่ง มีชื่อวิทยาศาสตร์ว่า *Gagata dolichonema * อยู่ในวงศ์ปลาแค้ (Sisoridae) 

## ลักษณะ
มีลักษณะลำตัวทรงกระบอก แบนข้างเล็กน้อย หัวทู่ ตาใหญ่ แต่ม่านตาเล็กคล้ายตางู ปากเล็ก มีหนวด 4 คู่ ครีบหลังยกสูง ครีบไขมันเล็ก ครีบหางเว้าลึก ลำตัวมีสีสันสดใสสวยงาม โดยมีสีฟ้า สีขาว เหลือบเหลืองทองหรือเขียวสลับกันไปทั้งตัวและมีแต้มสีคล้ำ ท้องสีจาง ครีบใส ครีบไขมันมีขอบสีคล้ำ ครีบหางมีแถบสีคล้ำ เป็นปลาขนาดเล็ก ลำตัวกว้างประมาณ 5 เซนติเมตร ยาวประมาณ  ขนาดใหญ่สุด 

## พฤติกรรมและที่อยู่
กินอาหารได้แก่ ไส้เดือนน้ำ, แมลงน้ำขนาดเล็ก, ตะไคร่น้ำ โดยมีพฤติกรรมอยู่ในบริเวณใกล้พื้นท้องน้ำ พบอาศัยอยู่ในน้ำไหลที่มีพื้นเป็นทรายหรือโคลนของลุ่มแม่น้ำสาละวินเท่านั้น ตั้งแต่มณฑลยูนนานในประเทศจีน เป็นปลาที่พบได้ทุกฤดูกาล ใช้บริโภคในพื้นที่ และเลี้ยงเป็นปลาสวยงาม ซึ่งนานครั้งจึงจะพบในขายในตลาดปลาสวยงาม และเป็นชนิดที่เลี้ยงยาก เพราะต้องอาศัยอยู่ในน้ำไหลแรงและสะอาดมีปริมาณอ็อกซิเจนละลายในน้ำสูงเหมือนปลาแค้ขี้หมู (*Erethistes maesotensis*)

## ชื่อพื้นถิ่น
คำว่า "หยะเค" หรือ "หยะคุย" หรือ "ยะคุย" เป็นภาษาของชาวกะเหรี่ยง ใช้เรียกปลาในตระกูลปลาแค้โดยไม่แยกชนิด  โดยที่คำว่า "หยะ" หรือ "ยะ" แปลว่า "ปลา" 

## อ้างอิง

## แหล่งข้อมูลอื่น
*

หยะเค
หยะเค
หยะเค
หยะเค
หยะเค
หมวดหมู่:ปลาที่พบในประเทศจีน
ปลาใบไม้

**ปลาใบไม้** (;  ) ปลาน้ำจืดชนิดหนึ่ง อยู่ในวงศ์ปลาลิ้นหมา (Soleidae) มีรูปร่างคล้ายปลาลิ้นหมาน้ำจืด (*B. panoides*) ที่อยู่ในสกุลเดียวกัน เพียงแต่ปลาใบไม้มีรูปร่างคล้ายหยดน้ำ ตาอยู่ชิดกัน ปากเล็กและเบี้ยว ครีบมีลักษณะเชื่อมต่อกันเกือบทั้งลำตัว ครีบอกเล็กมาก  ลำตัวด้านบนเป็นสีน้ำตาลเข้ม มีแต้มสีคล้ำตลอดทั้งลำตัว มีแต้มจุดสีคล้ำตลอดแนวครีบ ครีบมีขอบสีจาง มีจุดประสีคล้ำกระจาย ลำตัวด้านล่างสีขาว เกล็ดเป็นแบบสาก ขนาดลำตัวประมาณ 10 เซนติเมตร มีพฤติกรรมคล้ายกับปลาลิ้นหมาน้ำจืด พบในถิ่นที่อยู่เดียวกัน เพียงแต่ใบไม้จะพบในภาคอีสานและลุ่มแม่น้ำโขงด้วย

ใช้บริโภคโดยปรุงสดและทำปลาตากแห้ง มีราคาค่อนข้างสูง และนิยมเลี้ยงเป็นปลาสวยงามด้วย

มีชื่อเรียกในภาษาอีสานว่า "เป" 

## อ้างอิง

หมวดหมู่:ปลาน้ำจืด
หมวดหมู่:ปลาที่พบในประเทศไทย
หมวดหมู่:ปลาตู้
หมวดหมู่:วงศ์ปลาลิ้นหมา
หมวดหมู่:ปลาที่พบในลุ่มแม่น้ำเจ้าพระยา
หมวดหมู่:ปลาที่พบในลุ่มแม่น้ำแม่กลอง
หมวดหมู่:ปลาที่พบในลุ่มแม่น้ำโขง
หมวดหมู่:ปลาที่พบในลุ่มแม่น้ำบางปะกง
หมวดหมู่:ปลาที่พบในลุ่มแม่น้ำตาปี